b'\n_START_ARTICLE_\nPrisik\xc4\x97limo ba\xc5\xbeny\xc4\x8dia (Sankt Peterburgas)\n_START_PARAGRAPH_\nPrisik\xc4\x97limo ba\xc5\xbeny\xc4\x8dia, taip pat vadinama Atpirk\xc4\x97jo, Atpirk\xc4\x97jo krauju (rusi\xc5\xa1kai \xd0\xa1\xd0\xbf\xd0\xb0\xd1\x81 \xd0\xbd\xd0\xb0 \xd0\xba\xd1\x80\xd0\xbe\xd0\xb2\xd0\xb8) ba\xc5\xbeny\xc4\x8dia, yra katedra Sankt Peterburge. Ba\xc5\xbeny\xc4\x8dia pastatyta Maskvos Vasilijaus katedros pavyzd\xc5\xbeiu, vadinamuoju \xe2\x80\x9eNaujuoju stiliumi\xe2\x80\x9c ir yra vienintelis pastatas Peterburgo centre, kuris n\xc4\x97ra orientuotas \xc4\xaf itali\xc5\xa1k\xc4\x85j\xc4\x85 ir klasicistin\xc4\x99 architekt\xc5\xabr\xc4\x85. Pastatyta tarp 1883 ir 1912\xc2\xa0m. vietoje kurioje per pasik\xc4\x97sinim\xc4\x85 1881\xc2\xa0m. kovo 13 d. (kovo 1 d. pagal Julijaus kalendori\xc5\xb3) buvo mirtinai su\xc5\xbeeistas Aleksandras II-asis._NEWLINE_\xc5\xa0iuo metu katedroje yra muziejus. Ba\xc5\xbeny\xc4\x8dia pastatyta pagal Alfredo Parlando, kuris tuo metu buvo reik\xc5\xa1mingas Rusijos architektas, stat\xc4\x99s ir Maskvoje, Vladimire ir kituose miestuose, planus. I\xc5\xa1 Baltijos vokie\xc4\x8di\xc5\xb3\xc2\xa0\xe2\x80\x93 \xc5\xa1kot\xc5\xb3 \xc5\xa1eimos, kuri nuo ma\xc5\xbedaug 1800\xc2\xa0m. tarnavo carams Peterhofe, kil\xc4\x99s A. Parlandas buvo Peterburgo Men\xc5\xb3 akademijos narys.'